สวัสดีค่ะ ตอนนี้อายุ 18-19 ปี ปวดแน่นท้องมาก เหมือนท้องอืด เป็นคนขับถ่ายยาก แต่ถ่ายวันเว้นวัน มีอาการคลื่นไส้ร่วม อาการแบบนี้ไม่เคยเป็นมาก่อน น้ำหนักปกติ เคยพบเเพทย์แล้ว ให้ยาแก้ท้องอืด ขับลมมา ตอนนี้หายปวดท้องแล้ว รู้สึกแน่นอย่างเดียว ไม่ค่อยมีเวลาออกกำลังกาย เคยมีประวัติลำไส้กะเพาะอักเสบมาก่อน แบบนี้เสี่ยงเป็นมะเร็งลำไส้ใหญ่ไหมคะ
สวัสดีค่ะ อาการปวดแน่นท้อง ท้องอืด อาจมีสาเหตุจาก-ท้องอืดจากมีลมหรือน้ำในช่องท้อง-กระเพาะอาหารอักเสบหรือมีแผลในกระเพาะ-ลำไส้อักเสบ-ลำไส้อุดตัน มักเกิดในผู้ที่เคยผ่าตัดหน้าท้องมาก่อน จะคลื่นไส้ ไม่ถ่าย ไม่ผายลมหากมีอาการท้องอืดมาก คลื่นไส้ กินได้น้อย มีไข้ ไม่ถ่าย ไม่ผายลมเลย ควรไปพบแพทย์เพื่อทำเอ็กซเรย์หน้าท้องดูว่ามีอาการลำไส้อุดตันหรือไม่ ซึ่งเป็นภาวะอันตรายควรได้รับการดูแลใกล้ชิดในรพ.และผ่าตัดถ้าจำเป็น ถ้าเป็นภาวะท้องอืดธรรมดาอาการมักจะค่อยๆดีขึ้นได้เองภายใน 1-2 วันค่ะส่วนเรื่องของมะเร็งลำไส้ใหญ่นั้น อาการตอนนี้อาจจะยังไม่ชัดเจน โดยมะเร็งลำไส้ใหญ่อาจมีการขับถ่ายที่เปลี่ยนแปลง และเป็นมาเรื้อรังการดูแลตัวเองเบื้องต้นหลีกเลี่ยงการรับประทานอาหารมื้อใหญ่ๆ ไม่กินแล้วนอนลงทันที ขับถ่ายทุกวันให้เป็นเวลา พยายามลุกเดินบ่อยๆให้ลำไส้บีบตัวทำงานได้ดี